Prvi čovjek MOST-a Božo Petrov u petak se na zagrebačkom Jelačićevom trgu pojavio s izjavom ovjerenom kod javnog bilježnika u kojoj decidirano piše da MOST nakon izbora neće u koaliciju ni s HDZ-om ni s SDP-om.

Njome se potvrđuje suglasnost svih kandidata MOST-a za zajedništvo do kraja mandata i obećaje da se njihovi zastupnici neće individualno i jednostrano prikloniti nijednoj koaliciji i pomoći joj da tako formira Vladu bez jasnih reformskih uvjeta i rokova koje može definirati samo Nacionalno vijeće MOST-a.

U slučaju da MOST koalira s nekom strankom koja je upravljala Hrvatskom u proteklih desetak godina i omogući joj time većinu u Hrvatskom saboru, Petrov jamči da će podnijeti ostavku.